CELEX: C2006/154/59
Language: sk
Date: 2006-07-01 00:00:00
Title: Vec F-47/06: Žaloba podaná  8. mája 2006  – Aimi a i./Komisia

1.7.2006   
            
            
               SK
            
            
               Úradný vestník Európskej únie
            
            
               C 154/25
            
         Žaloba podaná 8. mája 2006 – Aimi a i./Komisia
   (Vec F-47/06)
   (2006/C 154/59)
   Jazyk konania: francúzština
   Účastníci konania
   
      Žalobcovia: Nicola Aimi (Evere, Belgicko) a iní (v zastúpení: A. Coolen, J.-N. Louis a E. Marchal, advokáti)
   
      Žalovaná: Komisia Európskych spoločenstiev
   Návrhy žalobcov
   
               —
            
            
               zrušiť individuálne rozhodnutia, ktorými boli zamietnuté žiadosti žalobcov smerujúce k prijatiu prechodných opatrení zameraných na zabezpečenie rovnosti zaobchádzania a zabezpečenie žalobcami nadobudnutých práv v rámci povyšovania v roku 2005 a nasledujúcich, zo strany menovacieho orgánu,
            
         
               —
            
            
               zaviazať Komisiu Európskych spoločenstiev na náhradu trov konania.
            
         Žalobné dôvody a hlavné tvrdenia
   Na podporu svojich žalôb žalobcovia uvádzajú, že zamietnutím ich žiadostí smerujúcich k prijatiu prechodných opatrení zameraných na zohľadnenie ich osobitnej situácie, vyplývajúcej z vytvorenia dodatočných platových tried, žalovaná porušila ich predpoklady na služobný postup za rovnakých podmienok ako u ich kolegov rovnakej kategórie, ako aj ich nadobudnuté práva, v rozsahu, v akom ich perspektívny služobný postup ovplyvnili podstatné zmeny.
   Okrem toho sa žalobcovia dovolávajú absencie relevantného odôvodnenia v tom že žalovaná neodpovedala na dôvody a tvrdenia uvádzané v ich žiadostiach a odvolaniach.